Správa o stave čerpania finančných prostriedkov z Fondu solidarity Európskej únie ku 30. 6. 2006. 

Základné informácie

· Účelom získaného príspevku z Fondu solidarity Európskej únie (ďalej len „FSEÚ“) je prispieť na náklady súvisiace s odstraňovaním následkov veternej kalamity, ktorá postihla SR dňa 19. novembra 2004. 

· Podľa návrhu Európskej komisie bol Slovenskej republike pridelený z FS EÚ príspevok vo výške 5,67 mil. EUR. Pridelené prostriedky boli poukázané na účet v SR dňa 8.11.2005 v celkovej výške 218 037 394,24,- Sk (po prepočte aktuálnym kurzom).

· Posledné možné čerpanie prostriedkov z FS EÚ je možné do 1 roka od ich pripísania na účet v SR, t.j. do 7. 11. 2006.

· V zmysle DOHODY pre vykonávanie rozhodnutia Komisie z 13.10.2005 o udelení dotácie z Fondu solidarity EÚ na financovanie mimoriadnych opatrení, je SR povinná do 6 mesiacov od ukončenia čerpania spracovať realizačnú správu a zabezpečiť vypracovanie vyhlásenia o platnosti (do 7. 5. 2007)

· Postupy a mechanizmus implementácie finančných prostriedkov Fondu solidarity Európskej únie a rozdelenie nenávratného finančného príspevku boli schválené vládou SR uznesením č. 1035 z 21. decembra 2005 pod názvom „Implementačné postupy k princípom použitia prostriedkov Fondu solidarity v podmienkach Slovenskej republiky a rozdelenie nenávratného finančného príspevku z fondu solidarity EÚ“.

· Rozdelenie prostriedkov z FS EÚ podľa uznesenia vlády SR č. 1035 z 21. decembra 2005. V zmysle uznesenia vlády SR č. 1035/2005 prerozdelenie zdrojov pre jednotlivé sektory bude upravené o prípadnú kurzovú stratu/zisk najväčšiemu príjemcovi Ministerstvu poľnohospodárstva SR;

	Rezort
	Výška príspevku v SKK

	MDPT SR
	47 639 458

	MH SR
	3 346 145

	MP SR (vrátane kurzových ziskov)
	90 208 252,24*

	MV SR
	2 393 207

	MZ SR
	3 576 697

	MŽP SR
	70 873 634

	
	

	Spolu
	218 037 393,24



* pôvodne pridelená suma MP SR bola 87 170 858,- Sk.

Súčasný stav administrácie príspevku z FS EÚ

Počas prípravy a realizácie príspevku z FS EÚ sa 6 krát stretla pracovná skupina, zriadená v gescii Výboru vlády SR pre obnovu a rozvoj Vysokých Tatier. Pracovná skupina bola zriadená uznesením Vlády SR č. 611/2005 z 17.8.2005. Členovia pracovnej skupiny sú zároveň osobami zodpovednými za implementáciu FS EÚ na jednotlivých rezortoch. 

Dňa 8.6. prebehla monitorovacia návšteva z Regional Policy DG v zastúpení pánov Petra Schenka a Johannesa Wachtera. Cieľom monitorovacej návštevy bolo konzultovanie procesu implementácie. Výstupy z konzultácii sú súčasťou zápisu zo stretnutia a sú smerodajné pre orgány zodpovedné za implementáciu. 

Čerpanie finančných prostriedkov

Ku 8.6.2006 bolo čerpanie prostriedkov z FS EÚ a úrovni 23,75%. Z hľadiska čerpania prostriedkov je viacero podprojektov v štádiu verejného obstarávania, takže čerpanie ešte neprebehlo (podrobnosti v prílohe). Všetky rezorty zodpovedné za implementáciu deklarujú schopnosť vyčerpať pridelené prostriedky v predpísanom termíne. 

Vo viacerých rezortoch prišlo k zmene čerpania v rámci podprojektov alebo v rámci opatrení, všetko v rámci pravidiel použitia príspevku z FS EÚ alebo na základe konzultácie so zástupcami DG Regio EK. 

Čerpanie prostriedkov je zhrnuté v štvrťročných správach v zmysle „Implementačných postupov“ bod E/1. Aktuálna, 2. štvrťročná správa je prílohou tohto materiálu. 

Čerpanie prostriedkov z FS EÚ ku 8. 6. 2006:

	rezort
	Výška príspevku v SKK
	Čerpanie ku 8. 6. 2006
	Čerpanie v %

	MDPT SR
	47 639 458
	13 083 766
	27,5%

	MH SR
	3 346 145
	3 346 145
	100%

	MP SR (vrátane kurzových ziskov)
	90 208 252,24*
	10 000 000
	11,1%

	MV SR
	2 393 207
	2 207 264
	92,2%

	MZ SR
	3 576 697
	3 576 697
	100%

	MŽP SR
	70 873 634
	19 574 000
	27,6%

	
	
	
	

	Spolu
	218 037 394,24
	52 787 872
	-

	% čerpania
	100%
	23,75%
	-


Prostriedky z FSEÚ majú charakter grantu. Podľa § 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) sú verejnými prostriedkami a vzťahujú sa na ne ustanovenia § 23 zákona o rozpočtových pravidlách.

Inštitucionálne a personálne zabezpečenie administrácie projektu

V zmysle „Implementačných postupov“ sú zodpovednosti zapojených inštitúcií rozdelené nasledovne: 

Zodpovedný orgán - Úrad vlády SR – Výbor vlády SR pre obnovu a rozvoj Vysokých Tatier (ďalej len VVSRORVT)

· zodpovedá za koordináciu FSEÚ na území SR a vypracováva záverečnú správu o poskytnutí pomoci z fondu, je zodpovedný za preukázateľnosť a sumarizáciu uskutočnených výdavkov;

· Výbor predkladá informáciu o miere čerpania prostriedkov z FSEÚ na základe obdržaných správ od Orgánov zodpovedných pre implementáciu vrátane návrhu realokácie;

· overuje oprávnenosť výdavkov zaslaných Orgánom zodpovedným za implementáciu;

· je zodpovedný za percentuálne rozdelenie pomoci na jednotlivé rezorty;

· je zodpovedný za vytvorenie Pracovnej skupiny;

· počas obdobia oprávnenosti výdavkov je zodpovedný za možnú realokáciu zdrojov z jedného rezortu na iný podľa miery čerpania daného rezortu a priorít Výboru;

· pravidelné zvolávanie účastníkov  Pracovnej skupiny  a aktuálne spravodajstvo;

· zasiela PO  konečné rozdelenie prostriedkov FSEÚ  na jednotlivé Orgány zodpovedné za implementáciu

· zasiela PO  zoznam účtov všetkých OZZI určených na príjem prostriedkov  z FSEÚ;

Platobný orgán – Ministerstvo financií SR, Odbor Národného fondu

· zodpovedá za prísun prostriedkov FSEÚ do SR;

· zodpovedá za presun prostriedkov na jednotlivé rezorty, na základe rozhodnutia Výboru;

· zodpovedá za vypracovanie finančných tokov FSEÚ..

Orgán zodpovedný za implementáciu - Ministerstvo pôdohospodárstva SR, Ministerstvo životného prostredia SR, Ministerstvo hospodárstva SR, Ministerstvo dopravy, pôšt a telekomunikácií SR, Ministerstvo vnútra SR a Ministerstvo zdravotníctva SR, (v rámci rezortov je vymenovaná zodpovedná osoba)

· zodpovedá za realizáciu výdavkov v rámci prostriedkov pridelených kapitole; 

· zodpovedá za vedenie oddeleného účtovníctva týkajúceho sa pridelených prostriedkov;

· zodpovedá za preukázanie výdavkov účtovnými dokladmi ;

· zodpovedá za kontrolu oprávnenosti výdavkov.

· oznamuje zodpovednému orgánu číslo účtu pre príjem prostriedkov FSEÚ

· je povinný archivovať doklady týkajúce sa FSEÚ po dobu 5 rokov;

Identifikované problémy

1.  Ako problém pri implementácii FS EÚ sa ukazuje fakt, že podobný grant získala SR prvý krát s administráciou príspevku tohto typu nie sú v podmienkach SR žiadne skúsenosti. Ďalším rizikovým  faktorom je, že podmienky využitia prostriedkov z FS sú samotnou Európskou Komisiou stanovené iba veľmi všeobecne, čo vytvára priestor na nejednoznačné výklady pri oprávnenosti výdavkov. Celkovo bolo v minulosti Európskou komisiou udelených iba 20 grantov tohto typu. Keďže podmienky použitia finančných prostriedkov z FS sa riadia veľmi špecifickými pravidlami, nie je momentálne dostatočne zabezpečené zaškolenie pracovníkov  zodpovedných za administráciu projektu s ohľadom na zložitosť a odbornú náročnosť problematiky. 

2.  V súčasnosti má celú koordináciu (okrem inej agendy) na starosti jediný pracovník – tajomník Výboru vlády SR pre obnovu a rozvoj Vysokých Tatier. Tento fakt je zvýraznený tým, že nie je kontinuita v administrovaní FS EÚ, nakoľko počas jeho implementácie prišlo k personálnym výmenám. 

3.  V zmysle „Implementačných postupov“, časť B/2 patrí medzi povinnosti Zodpovedného orgánu  - VVSRORVT, reprezentovaného tajomníkom o. i. overovanie oprávnenosti výdavkov zaslaných Orgánmi zodpovednými za implementáciu. To v praxi znamená preverenie veľkého množstva účtovných dokladov. Pri dnešnom personálnom zložení nie je možné tento bod naplniť.  Na túto skutočnosť už upozornila aj práve prebiehajúca kontrola z MF SR.

Prílohy:

1. 1. štvrťročná správa o čerpaní prostriedkov FS EÚ

2. 2. štvrťročná správa o čerpaní prostriedkov FS EÚ

